
KĖDAINIŲ RAJONO SAVIVALDYBĖS TARYBA

SPRENDIMAS
DĖL SUTIKIMO REORGANIZUOTI KĖDAINIŲ R. SURVILIŠKIO VINCO SVIRSKIO PAGRINDINĘ MOKYKLĄ, PRIJUNGIANT JĄ PRIE KĖDAINIŲ R. AKADEMIJOS GIMNAZIJOS

[bookmark: _Hlk215227846]2026 m. balandžio 24 d. Nr. TS-75  
Kėdainiai

[bookmark: _Hlk208906614]Vadovaudamasi Lietuvos Respublikos civilinio kodekso 2.95 straipsnio 2 dalimi, 2.97 straipsnio 3 dalimi, Lietuvos Respublikos vietos savivaldos įstatymo 15 straipsnio 2 dalies 16 punktu, Lietuvos Respublikos švietimo įstatymo 44 straipsnio 2, 5, 6 dalimis, 58 straipsnio 1 dalies 3 punktu, Lietuvos Respublikos biudžetinių įstaigų įstatymo 5 straipsnio 3 dalies 5, 6 punktais, 24 straipsnio 4 dalimi ir Kėdainių rajono savivaldybės tarybos 2026 m. kovo  27  d. sprendimu Nr. TS-55  „Dėl Kėdainių rajono savivaldybės bendrojo ugdymo mokyklų tinklo pertvarkos 2026–2030  metų bendrojo  plano patvirtinimo“ 1 priedo 3 ir 13 punktais,  Kėdainių rajono savivaldybės taryba  nusprendžia:  
1. Sutikti reorganizuoti Kėdainių r. Surviliškio Vinco Svirskio pagrindinę mokyklą (reorganizuojama biudžetinė įstaiga) prijungimo būdu prie Kėdainių r. Akademijos gimnazijos (reorganizavime dalyvaujanti biudžetinė įstaiga). 
2. Nustatyti, kad:
2.1. reorganizavimo tikslai – optimizuoti valdymą, racionalizuoti lėšų paskirstymą, užtikrinti kokybišką mokyklai priskirtų funkcijų vykdymą, siekti ugdymo kokybės ir efektyvesnio išteklių naudojimo;
2.2. reorganizavimo būdas – prijungimas;
2.3. reorganizuojama biudžetinė įstaiga – Kėdainių r. Surviliškio Vinco Svirskio pagrindinė mokykla (Kėdainių r. sav., Surviliškio sen., Surviliškio mstl., Kėdainių g. 11, LT-58313, juridinio asmens kodas –191019972);
2.4. reorganizavime dalyvaujanti įstaiga – Kėdainių r. Akademijos gimnazija (Kėdainių r. sav., Akademija, Jaunimo g. 2, LT-58339, juridinio asmens kodas – 191024624);
2.5. po reorganizavimo veiksianti įstaiga – Kėdainių r. Akademijos gimnazija (Kėdainių r. sav., Akademija, Jaunimo g. 2, LT-58339, juridinio asmens kodas – 191024624), vykdanti ikimokyklinio, priešmokyklinio, pradinio, pagrindinio, vidurinio ugdymo programas ir turinti teritorinius struktūrinius padalinius: Surviliškio Vinco Svirskio skyrių, vykdantį ikimokyklinio, priešmokyklinio, pradinio, pagrindinio ugdymo programas, Miegėnų skyrių, vykdantį ikimokyklinio, priešmokyklinio, pradinio, pagrindinio ugdymo programas, „Kaštono“ skyrių, vykdantį ikimokyklinio ir priešmokyklinio ugdymo programas, Šlapaberžės skyrių, vykdantį ikimokyklinio ir priešmokyklinio ugdymo programas;
2.6. po reorganizacijos veiksiančios biudžetinės įstaigos Kėdainių r. Akademijos gimnazijos savininko teises ir pareigas įgyvendins Kėdainių rajono savivaldybės meras, išskyrus tas gimnazijos savininko teises ir pareigas, kurios priskirtos išimtinei ir paprastajai Kėdainių rajono savivaldybės tarybos kompetencijai (jeigu paprastosios Savivaldybės tarybos kompetencijos įgyvendinimo Savivaldybės taryba nėra perdavusi Savivaldybės merui).Savivaldybės taryba ir savivaldybės meras sprendžia Lietuvos Respublikos vietos savivaldos įstatyme, Lietuvos Respublikos švietimo įstatyme, Lietuvos Respublikos biudžetinių įstaigų įstatyme ir kituose įstatymuose jų kompetencijai priskirtus klausimus.
3. Įpareigoti Kėdainių r. Surviliškio Vinco Svirskio pagrindinės mokyklos ir Kėdainių r. Akademijos gimnazijos direktorius iki 2026 m. gegužės 5 d.:
3.1. įstatymų nustatyta tvarka parengti Kėdainių r. Akademijos gimnazijos ir Kėdainių r. Surviliškio Vinco Svirskio pagrindinės mokyklos reorganizavimo sąlygų aprašą ir apie reorganizavimo sąlygų aprašo parengimą vieną kartą viešai paskelbti visų reorganizavime dalyvaujančių biudžetinių įstaigų nuostatuose nurodytuose šaltiniuose;
3.2. ne vėliau kaip pirmą reorganizavimo sąlygų parengimo viešojo paskelbimo dieną reorganizavimo sąlygų aprašą pateikti VĮ Registrų centro Juridinių asmenų registrui;
3.3. Lietuvos Respublikos biudžetinių įstaigų įstatymo nustatyta tvarka raštu pranešti apie įstaigų reorganizavimo sąlygų aprašo parengimą visiems Kėdainių r. Akademijos gimnazijos ir Kėdainių r. Surviliškio Vinco Svirskio pagrindinės mokyklos kreditoriams.
4. Įpareigoti Kėdainių r. Akademijos gimnazijos direktorių teisės aktų nustatyta tvarka parengti Kėdainių r. Akademijos gimnazijos nuostatų projektą iki 2026 m. gegužės 7 d. ir jį pateikti Kėdainių rajono savivaldybės merui.
5. Šis sprendimas per vieną mėnesį nuo jo įteikimo arba paskelbimo dienos gali būti skundžiamas  Lietuvos administracinių ginčų komisijos Kauno apygardos skyriui (Kaunas, Laisvės al. 36, LT‑44240) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, arba Regionų administraciniam teismui bet kuriuose šio teismo rūmuose (per Lietuvos teismų elektroninių paslaugų portalą https://e.teismas.lt arba adresu: Vilnius, Žygimantų g. 2, LT‑01102, arba Kaunas, A. Mickevičiaus g. 8A, LT‑44312, arba Klaipėda, Galinio Pylimo g. 9, LT‑91230, arba Šiauliai, Dvaro g. 80, LT‑76298, arba Panevėžys, Respublikos g. 62, LT‑35158) Lietuvos Respublikos administracinių bylų teisenos įstatymo nustatyta tvarka.

